**Referat af generalforsamling i Tørring Beboerforening 7. marts 2017.**

1. Dirigent: Kirsten Lund, referent: Anne Dorthe Carlsson
2. Formandens beretning (se vedlagte) – godkendt med applaus.
3. Fremlæggelse af regnskab for 2016 (se vedlagte) – godkendt.

Fremlæggelse af budget for 2017 (se vedlagte) – godkendt med følgende bemærkninger:

* Der er ønske om igen at anskaffe sneglegift til brug i såvel private haver som på fællesarealet. Den nye bestyrelse henvender sig til Niels (Oksevejen 4) om anskaffelse af to sække ferromol, som placeres i laden hos Kenn og Anne Dorthe (Tulstrupvej 15), hvor det herefter kan hentes til eget brug.
* Forsamlingen foreslår at søge midler til havetraktor til brug for græsslåning på fællesareal. Fællesarealudvalget tager forslaget med – evt. til ansøgning af fondsmidler, evt. til budget - som forslag til næste års generalforsamling.
* Yderligere foreslår forsamlingen at søge fondsmidler til borde og stole, som supplement til det afsatte beløb i budgettet. Bord- og stoleudvalget noterer sig dette.

1. Fastsættelse af kontingent á 250 kr. pr. husstand: Vedtaget.
2. Forslag fra boldbaneudvalg falder bort, da udlejer har valgt at opsige lejemålet med udgangen af 2017, idet beboerforeningen jo nu har fællesgrunden på Selvejervej. Boldbaneudvalget blev nedlagt. Beboerforeningen ved bestyrelsen har ansvaret for at læhegn med rødder fjernes og at arealet planeres. Det skal være klar til udgang af 2017. Tidspunkt for arbejdet koordinerer bestyrelsen med byfestudvalget for at afdække om de ønsker at byfesten evt. skal holdes på boldbanen. Derudover koordineres arbejdet med Steen (udlejer) i forhold til, hvornår det er mest hensigtsmæssigt med hensyn til udenoms arealets anvendelse landbrugsmæssigt. Susanne har indhentet tilbud for fjernelse af læhegn og rødder hos Marius. Med udgangspunkt i dette er der afsat 5000 kr. i budget 2017.

Steen har gjort det meget tydeligt, at han ikke ønsker at udleje til andre eller til andre formål, og at arealet skal tilbageføres til landbrugsareal, som anført i lejeaftale.

1. a) Valg til ny bestyrelse: Lene Andersen, Tulstrupvej 47 og Pia Lund Nielsen, Skovsrodvej 3 er valgt for 2 år. Hanne Myhlert, Selvejervej 2 og Nanna Kirkeby, Oksevejen 6 er valgt for 1 år. Bestyrelsen supplerer sig selv med yderligere 1 medlem for et år.
2. b) Valg af 2 bestyrelsessuppleanter: Susanne Mølgaard Søndergård, Tulstrupvej 37 og Emil Christensen, Selvejervej 5.

c) Valg af 2 revisorer: Jens Tange, Tulstrupvej 45 og Hans Jørgen Hansen, Tulstrupvej 50B.

1. Udvalg:

* Teltudvalg: Niels og Povl
* Fællesspisningsudvalg: Sanne, Johanne, Anne Cathrine og Louise
* Skt. Hansudvalg: Christian og Flemming
* Fastelavnsudvalg: Louise og Anne Cathrine
* Fællesarealsudvalg: Emil, Flemming, Hans Jørgen Lund (herudover vil udvalget spørge Mikkel)
* Juletræsudvalg: Emil og Line
* Stole og borde indkøbsudvalg: Susanne og Emil

1. Eventuelt:

* Hanne Tange fortsætter som koordinator af fredagsbar, og værter opfordres til selv at sørge for øl m.m. til salg, så man ikke er afhængig af Hannes mulighed for at bringe og hente drikkevarer.
* Nanna og Anne vil arbejde på muligheden for at få etablere en trampesti igennem Tørring dal
* Der henstilles til, at billeder kun lægges op på facebooksiden med de figurerende personers forhåndsgodkendelse.
* Kirsten har modtaget et brev fra kommunen vedrørende tilbud om informationsarrangement angående KOL. Ny bestyrelse henvender sig til Kirsten for kontaktoplysninger på den sygeplejerske, som står for dette, hvis det findes relevant.
* Græsslåning på fællesareal – har fungeret ved frivillig indsats i 2016 – fællesarealudvalget arbejder med mulige løsninger, hvor flere inddrages evt. ved en turnusordning, hvis det bliver et problem at få græsset slået i 2017.
* Forsamlingen blev gjort opmærksom på damefrokost hos Susanne d. 7. april. Invitation hænger i ”Informationskassen” og blev uddelt sammen med indkaldelse til generalforsamling.
* Der blev nævnt, at det kunne være en god ting om græsarealet i slugten ned mod Tulstrupvej 44 blev afgræsset evt. ved etablering af et kogræsserlaug.
* Der blev nævnt, at der måske kunne hentes fondsmidler til en hjertestarter. Bestyrelsen oplyste, at det har været forsøgt tidligere uden held, men hvis der evt. er nye forslag til fonde, kan bestyrelsen overveje at forsøge igen.

Der var 16 deltagere til generalforsamlingen.